
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog uredbe Evropskega parlamenta in Sveta o nakupu multimodalnih vozovnic in razveljavitvi Uredbe (ES) št. 80/2009
Naslov dokumenta v delovnem jeziku EU: Proposal for a Regulation of the European Parliament and of the Council on multimodal booking and repealing Regulation (EC) No 80/2009
Datum dokumenta: 19. 05. 2026
Številka dokumenta: 9313/26 
Medinstitucionalna oznaka: 2026/0113(COD)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Redni zakonodajni postopek 
Faza sprejemanja: prvo branje 
4. Pristojni organ EU: 

Svet  EU v sestavi: TTE - Svet EU za promet, telekomunikacije in energijo 

Delovno telo Sveta EU: H.04 - Delovna skupina za intermodalni promet in omrežja
5. Organ, pristojen za dokončen sprejem stališča RS:
  Vlada
6. Pravna podlaga za obravnavo v Državnem zboru: 
 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  Jernej Vrtovec, minister za infrastrukturo in energijo, mag. Damijan Jaklin , državni sekretar Monika Pintar Mesarič, generalna direktorica, mag. Vlasta Kampoš Jerenec, vodja sektorja
7. Roki:

Predviden čas pričetka obravnave zadeve EU v institucijah EU: 01. 09. 2026
Predviden čas sprejema zadeve EU v institucijah EU: 17. 12. 2027
Rok za odziv organa: 30. 06. 2026
Rok za obravnavo na seji Vlade in njenih odborih: 17. 11. 2026
Rok za obravnavo predloga stališča RS v DZ: 
Predlog z obrazložitvijo za skrajšanje oziroma podaljšanje rokov: 
Predlagamo obravnavo zaradi zasedanja Sveta TTE 30.11.2026.
8. Organ, odgovoren za pripravo predloga stališča RS:

Organ: Ministrstvo za infrastrukturo in energetiko
Kontaktne osebe organa: mag. Vlasta Kampoš Jerenec, vodja sektorja
9. Delovna skupina Vlade, organizirana za posamezno področje zadev EU: 
DS30 - Promet 

vodilni organ: MIE - Ministrstvo za infrastrukturo in energetiko

vodja delovne skupine: Monika Pintar Mesarič, generalna direktorica Direktorata za železnice, žičnice in upravljanje prometa promet
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za zunanje in evropske zadeve
Kontaktna oseba organa: Nina Seljak
11. O predlogu stališča RS je bilo opravljeno posvetovanje z: 

drugo - Agencije za komunikacijska omrežja in storitve Republike Slovenije (AKOS)
12. Zahteva za obravnavo: na seji Odbora za gospodarstvo
	Jernej Vrtovec

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o nakupu multimodalnih vozovnic in razveljavitvi Uredbe (ES) št. 80/2009 - 9313/26, ki se glasi:

Republika Slovenija podpira predlog uredbe o nakupu multimodalnih vozovnic in razveljavitvi Uredbe (ES) št. 80/2009 ter predlagan evropski pristop k urejanju nakupa multimodalnih vozovnic na pregleden način pri čemer se bo zavzemala za skupno stališče držav članic. Republika Slovenija bo pri obravnavi predloga zagovarjala rešitve, ki podpirajo razvoj integriranega javnega potniškega prometa (IJPP), ohranjajo delovanje enotnega tarifnega in obračunskega sistema ter zagotavljajo pregledne in nediskriminatorne pogoje digitalne prodaje vozovnic. Posebno pozornost bo namenila razmejitvi nalog upravljavcev javnega potniškega prometa, prevoznikov in ponudnikov digitalnih storitev.
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Računalniški sistemi rezervacij so posebna vrsta digitalnih storitev multimodalne mobilnosti, ki delujejo v segmentu med podjetji. Leta 1989 je bil sprejet kodeks poslovanja za preprečevanje morebitnega protikonkurenčnega ravnanja računalniških sistemov rezervacij. Pozneje je bil leta 2009 revidiran, da bi uredil transakcije med podjetji med ponudniki računalniških sistemov rezervacij na eni strani ter letalskimi in železniškimi prevozniki ter potovalnimi agencijami na drugi strani. Kodeks ravnanja je bil nato leta 2020 ocenjen, da bi se ocenilo, ali je glede na tržne in tehnološke spremembe pri prodaji vozovnic med podjetji še vedno pomemben za doseganje ciljev (i) preprečevanja izkrivljanja konkurence med računalniškimi sistemi rezervacij v lasti matičnih prevoznikov in (ii) zagotavljanja poštene in učinkovite konkurence med prevozniki, ter ali je zaradi širše horizontalne zakonodaje še naprej ustrezal svojemu namenu. V oceni je bilo tudi ugotovljeno, da posebna sektorska obravnava tradicionalnih ponudnikov računalniških sistemov rezervacij glede na tržni in tehnološki razvoj pri prodaji letalskih vozovnic morda ni bila več upravičena (večja uporaba interneta, pojav drugih kanalov in odsvojitev lastniških deležev letalskih družb v računalniških sistemih rezervacij). V raziskavi je Evropska komisija ugotovila, da se ljudje srečujejo s precejšnjimi ovirami pri spletnem iskanju trajnostnih možnosti potovanja, pa tudi njihovo pripravljenost, da taka potovanja kupijo. V raziskavi so bile ugotovljene tudi težave, s katerimi se ljudje srečujejo pri nakupu multimodalnih potovanj in potovanj z več prevozniki, ter dodatno breme, s katerim se srečujejo pri nakupu železniških potovanj z več prevozniki.

Predlagana uredba vzpostavlja okvir za spodbujanje multimodalne mobilnosti potnikov in mobilnosti potnikov z več prevozniki z uvajanjem in uporabo digitalnih storitev multimodalne mobilnosti med podjetji in potrošniki ter digitalnih storitev mobilnosti med podjetji. V okviru uredbe je predlagana prevozna storitev, ki  pomeni prevoz potnikov po zraku, železnici, z avtobusom ali plovilom, ki je na voljo javnosti in se izvaja v skladu z objavljenim voznim redom med točko odhoda in prihoda. Uredba določa skupna pravila za sodelovanje, ki zagotavljajo enake konkurenčne pogoje za ponudnike digitalnih storitev multimodalne mobilnosti, poslovne uporabnike takih storitev ter prevoznike, ki opravljajo osnovno prevozno storitev. Določa tudi pravila o informacijah, ki jih morajo ti ponudniki zagotoviti poslovnim uporabnikom, končnim uporabnikom in organom javnega prevoza. Uredba se uporablja za ponudnike digitalnih storitev multimodalne mobilnosti, posebej so določbe za podjetja, ki so na trgu pomembno prisotni, med podjetji in potrošniki, ponudnike digitalnih storitev multimodalne mobilnosti med podjetji ter prevoznike, kadar imajo sklenjen poslovni sporazum z enim od ponudnikov digitalnih storitev multimodalne mobilnosti. Uredba se ne uporablja za spletne iskalnike, mala in srednja podjetja.

Pri prikazu prevoznih produktov ali njihovih kombinacij se po  členu 7(5) za privzeto razvrščanje uporabi  eno ali več naslednjihmeril:

(a)
končna cena;

(b)
čas potovanja;

(c)
emisije toplogrednih plinov;

(d)
emisije ekvivalenta CO2;

(e)
čas odhoda pri produktih, ki vključujejo enodelno prevozno storitev; 

(f)
čas odhoda in skupni čas potovanja pri produktih, ki vključujejo postanke in razpoložljive nadaljnje povezovalne prevozne storitve;

(g)
dostopnost prevoznih storitev za invalide ali osebe z omejeno mobilnostjo.

Ponudniki morajo uporabnikom omogočiti izbiro in kombiniranje navedenih meril v skladu s členom 7(8). Določitev ponudnikov digitalnih storitev multimodalne mobilnosti, ki so na trgu pomembno prisotnibo izvedla Komisija in je povezana s kriteriji opredeljenimi nacionalni ravni za vsak način prevoza pri katerem dosega opredeljene pragove iz uredbe.

Določitev ponudnikov digitalnih storitev multimodalne mobilnosti, ki so na trgu pomembno prisotni bo izvedla Komisija in je povezana s kriteriji opredeljenimi nacionalni ravni za vsak način prevoza pri katerem dosega opredeljene pragove iz uredbe.

V zvezi s členom 3, točka 17, se bo Republika Slovenija zavzemala za izrecno vključitev pravnih oseb, ki naloge upravljanja javnega potniškega prometa opravljajo na podlagi zakona ali javnega pooblastila, ne glede na njihovo pravnoorganizacijsko obliko, v opredelitev organa za javni prevoz. S tem je treba zagotoviti tudi ustrezen položaj Družbe za upravljanje javnega potniškega prometa (DUJPP), zlasti pri dostopu do podatkov iz člena 10 in uveljavljanju pravnega varstva iz člena 14(2). Ločeno je treba presoditi morebitne obveznosti DUJPP kot ponudnika digitalnih storitev pri posameznih dejavnostih prodaje in distribucije vozovnic.

Uredba določa, da vsaka država članica imenuje nacionalni izvršilni organ, odgovoren za izvrševanje te uredbe. Republika Slovenija bo nacionalni izvršilni organ določila na podlagi celovite presoje obstoječih pristojnosti nacionalnih regulativnih in nadzornih organov ter ob upoštevanju vsebinskega področja uporabe uredbe, ki zajema različne vrste potniškega prometa in digitalne storitve multimodalne mobilnosti.

Pri določitvi pristojnega organa bo treba poleg Agencije za komunikacijska omrežja in storitve Republike Slovenije (AKOS) upoštevati tudi pristojnosti Javne agencije Republike Slovenije za varstvo konkurence (AVK), Javne agencije za civilno letalstvo Republike Slovenije (CAA), Tržnega inšpektorata Republike Slovenije in drugih pristojnih organov s področja cestnega, železniškega in vodnega potniškega prometa. Prav tako bo treba proučiti možnosti sodelovanja z Družbo za upravljanje javnega potniškega prometa (DUJPP) v okviru njenih zakonskih pristojnosti.

Dokončna odločitev glede določitve nacionalnega izvršilnega organa bo sprejeta po ustreznem medresorskem usklajevanju in presoji potrebnih zakonodajnih, kadrovskih, finančnih in organizacijskih ukrepov, ob upoštevanju zahtev uredbe glede neodvisnosti izvršilnega organa.

Države članice zagotovijo, da ima imenovani organ na voljo potrebna upravna in finančna sredstva ter strokovno znanje, potrebno za ustrezno izvajanje nalog na podlagi te uredbe. Člen 12 opisuje naloge nacionalnih izvršilnih organov, vključno z medsebojno pomočjo pri nalogah spremljanja trga in obravnave pritožb. Ponudniki digitalnih storitev multimodalne mobilnosti med podjetji in potrošniki, ponudniki digitalnih storitev multimodalne mobilnosti med podjetji ali poslovni uporabniki imajo pravico vložiti pritožbo zaradi domnevne kršitve uredbe pri nacionalnem izvršilnem organu države članice, v kateri imajo sedež, ali če menijo, da so bili obravnavani nepošteno, diskriminirani ali kako drugače oškodovani. Prav tako lahko vložijo pritožbo organi za javni prevoz zaradi domnevne kršitve člena 10 kadar leta zahteva, da se mu  posredujejo podatke o obsegu potniškega prometa za vsak način prevoza, zajet z digitalnimi storitvami multimodalne mobilnosti.

Pravni vidik:

Ključna ugotovitev je, da bo treba predvsem urediti nacionalni nadzor in sankcije; sprememba vseh prometnih zakonov ni samoumevna predvsem pa bo potrebna sprememba Uredbe o izvajanju Uredbe EGS o kodeksu poslovanja računalniških sistemov rezervacij (CRS), Uradni list RS, št. 4/07.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red


Sprememba obstoječih aktov


Potrebno bo razveljaviti Uredbo o izvajanju Uredbe EGS o kodeksu poslovanja računalniških sistemov rezervacij (CRS), Uradni list RS, št. 4/07 


Priprava novih aktov


Potrebno bo pripravitii novo uredbo o izvajanju EU Uredbe.

Posledice za proračun

/
Vpliv na gospodarstvo

/
Vpliv na javno upravo

Potrerebno bo dodatno opredeliti nacionalni izvršilni organ.
Vpliv na okolje

/
Drugo

Pričakuje se preglednejši in lažji nakup multimodalnih vozovnic predvsem v čezmejnem prometu.
C)

Predstavniki RS, ki bodo zastopali stališče RS v institucijah EU: 
Jernej Vrtovec, minister za infrastrukturo in energetiko, Metka Ipavic, veleposlanica, SPBR, Petra Zaletetel, svetovalka SPBR

